CELEX: 31992L0113
Language: el
Date: 1992-12-16 00:00:00
Title: Οδηγία 92/113/ΕΟΚ της Επιτροπής της 16ης Δεκεμβρίου 1992 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων

Avis juridique important

|

31992L0113

Οδηγία 92/113/ΕΟΚ της Επιτροπής της 16ης Δεκεμβρίου 1992 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων  

Επίσημη Εφημερίδα αριθ. L 016 της 25/01/1993 σ. 0002 - 0003 Φινλανδική ειδική έκδοση: Κεφάλαιο 13 τόμος 22 σ. 0217  Σουηδική ειδική έκδοση: Κεφάλαιο 13 τόμος 22 σ. 0217 

ΟΔΗΓΙΑ 92/113/ΕΟΚ ΤΗΣ ΕΠΙΤΡΟΠΗΣ της 16ης Δεκεμβρίου 1992 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/524/ΕΟΚ του Συμβουλίου περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 92/99/ΕΟΚ (2), και ιδίως το άρθρο 7,  Εκτιμώντας:  ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων- ότι τα παραρτήματα έχουν κωδικοποιηθεί από την οδηγία 91/248/ΕΟΚ της Επιτροπής  (3)- ότι σε ορισμένα κράτη μέλη δοκιμάστηκε η χρήση του συντηρητικού "Acide methylpropionique"- ότι, με βάση την κτηθείσα πείρα, φαίνεται ότι η νέα αυτή χρήση μπορεί να επιτραπεί σε ολόκληρη την Κοινότητα- ότι πρέπει να επιτραπούν προσωρινώς οι νέες αυτές χρήσεις σε εθνική κλίμακα μέχρις ότου γίνουν δεκτές σε κοινοτική κλίμακα- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα Ι της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1993. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 16 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 270 της 14. 12. 1970, σ. 1.  (2) ΕΕ αριθ. L 350 της 1. 12. 1992, σ. 83.  (3) ΕΕ αριθ. L 124 της 18. 5. 1991, σ. 1.    ΠΑΡΑΡΤΗΜΑ  1. Στο μέρος Ζ "Συντηρητικά" προστίθεται η ακόλουθη θέση:  "" ID="1">E 285> ID="2">Acide methylpropionique> ID="3">C4H8O2> ID="4">Μυρικαστικά από την έναρξη του μυρικασμού> ID="5">-> ID="6">1 000> ID="7">4 000> ID="8">- ">2. Στο μέρος Ι "Ιχνοστοιχεία" το κείμενο της θέσης Ε 2 "Ιώδιο-Ι"  συμπληρώνεται ως εξής:  "" ID="1">E 2> ID="2">Ιώδιο-Ι> ID="3">Iodate de calcium, hexohydrate Iodate de calcium, anhydre Iodure de sodium Iodure de potossium> ID="4">Ca(IO3)2.6H2O Ca(IO3)2 NaI KI> ID="5">Equides: 4 (συνολικά) Άλλα είδη ή κατηγορίες ζώων: 40 (συνολικά)>  ID="6">- - - - ">